wickkiey/tamil-wikipedia-chunked huggingface dataset:
# தொழிலாளர் தினம்

## மே முதல் நாளில் தொழிலாளர் தினங்கள்

தொழிலாளர் நாள்: பெரும்பாலான நாடுகள் மே 1 இல் கொண்டாடுகின்றனர். அது மே தினம் மற்றும் சர்வதேச தொழிலாளர் நாள் என்று அறியப்படுகின்றது. ஐரோப்பாவில் இந்த நாளானது தொழிலாளர் நாள் இயக்கத்தை விடவும் மிகவும் முக்கியமானதாக, வல்லமையுடையதாக இருக்கும் கிராமப்புற திருவிழாவாக பழைய முக்கியத்துவத்தைக் கொண்டிருந்தது. இந்த விடுமுறை நாளானது சர்வதேசமயமாக்கப்பட்டு இருக்கின்றது மற்றும் பல நாடுகள் அணிவகுப்புகள், காட்சிகள் மற்றும் நாட்டுப்பற்று மற்றும் தொழிலாளர் சம்பந்தமான நிகழ்ச்சிகள் உள்ளிட்ட பலநாள் கொண்டாட்டங்களைக் கொண்டிருந்தன. இருப்பினும், வடக்கு ஐரோப்பாவில் வால்புர்கிஸ் இரவானது முன்னதான இரவில் கொண்டாடப்படுகின்றது. மேலும் இந்த விடுமுறை நாளானது சில நாடுகளில் தொழிலாளர் நாளுடன் இணைக்கப்பட்டுள்ளது.  
பொலிவியா, போசினியா, பிரேசில், பல்கேரியா, கேமரூன், சிலி, கொலம்பியா, கோஸ்டா ரிகா, சீனா, கரோடியா, கியூபா, சைப்ரஸ், செக் குடியரசு, காங்கோ ஜனநாயகக் குடியரசு, டென்மார்க், டொமினிக் குடியரசு, ஈக்வடார், El சல்வடார், எகிப்து, பின்லாந்து, பிரான்ஸ், ஜெர்மனி, கிரீஸ், கௌதமாலா, ஹைட்டி, ஹோண்ட்ரூஸ், ஹாங்காங், ஹங்கேரி, ஐஸ்லாந்து, இந்தியா, இந்தோனேசியா (உள்ளூரில் இது ஹரி புரூஹ் என்று அறியப்படுகின்றது), இத்தாலி, ஜோர்டன், கென்யா, லத்வியா, லூதியானா, லெபனான், மெசடோனியா, மடகாஸ்கர், மலேசியா, மால்டா, மொரூஷியஸ், மெக்சிகோ, மொராக்கோ, மியான்மர் (பர்மா), நைஜீரியா, வடகொரியா, நார்வே, பாகிஸ்தான், பனாமா, பராகுவே, பெரு, போலந்து, பிலிப்பைன்ஸ், போர்சுக்கல், ரோமானியா, ரஷ்யா கூட்டமைப்பு, சிங்கப்பூர், ஸ்லோவகியா, ஸ்லோவேனியா, தென்கொரியா, தென்னாப்பிரிக்கா, ஸ்பெயின், இலங்கை, செர்பியா, சூரிநாம், ஸ்வீடன், சிரியா, தைவான், தாய்லாந்து, துருக்கி, உக்ரைன், உகாண்டா, உருகுவே, வெனிசுலா, வியட்னாம், ஏமன், ஜாம்பியா மற்றும் ஜிம்பாப்வே ஆகிய நாடுகளில் மே 1 தேசிய விடுமுறை தினமாக உள்ளது.  
சால்வேனியா, செர்பியா மற்றும் உக்ரைன் ஆகிய நாடுகளில் மே 2 ஆம் தேதியும் தேசிய விடுமுறை நாளாக உள்ளது.  
போலந்தில் மே 1 தேசிய விடுமுறை நாளாக இருக்கின்ற வேளையில், அது தொழிலாளர் நாள் என்பதிலிருந்து எளிமையாக "மாநில விடுமுறை நாள்" என்று 1990 இல் மறுபெயரிடப்பட்டது.  
இங்கிலாந்து மற்றும் சில கரீபிய நாடுகளில், தொழிலாளர் விடுமுறை தினமானது மே மாதத்தின் முதல் திங்கள் கிழமை அன்று வழங்கப்படுகிறது, இது மே 1 இல் ஒரே சமயத்தில் நேரிடலாமே தவிர அடிக்கடி நிகழாது. இங்கிலாந்து, ஆண்டிகுவா மற்றும் பார்புடா, டோமினிக்கா, டொமினிக் குடியரசு, மாந்த்சேர்ரட்டின் பிரித்தானிய பிரதேசம், செயிண்ட் கிட்ஸ் மற்றும் நேவிஸ், மற்றும் செயிண்ட் வின்சண்ட் மற்றும் கிரேனேடியன்ஸ் ஆகியவை இந்த நாடுகளாகும். மேலும், கீழே ஆஸ்திரேலியா பிரிவில் விவரித்துள்ளது போன்று, குயின்ஸ்லாந்து மற்றும் வடக்குப் பிரதேசத்தின் இந்தக் கொள்கையைப் பின்பற்றுகின்றன.
# தொழிலாளர் தினம்

## செப்டம்பர் மாதத்தின் முதல் திங்கள் கிழமையில் தொழிலாளர் தினங்கள்

பெர்முடா, கனடா மற்றும் அமெரிக்கா ஆகிய நாடுகள் தொழிலாளர் தினத்தை செப்டம்பர் மாதத்தின் முதல் திங்கள் கிழமையில் கொண்டாடுகின்றன.
# தொழிலாளர் தினம்

## அல்பேனியா

அல்பேனியாவில் மே 1 தேசிய விடுமுறை தினமாக தொழிலாளர்கள் இயக்கத்தினை நினைவுகூறும் விதமாக கொண்டாடப்படுகின்றது. அல்பேனியாவில் பொதுவுடமை நிகழ்வின் போது, பொலிட்பீரோ டிரனாவின் அகலமான முக்கிய வீதியில் ஆடம்பரமான அணிவகுப்பை ஏற்பாடு செய்தது. இருப்பினும் கம்யூனிஷம் சீர்குலைந்ததிலிருந்து, சங்கங்கள் அமைதியான மறுப்புப் பேரணிகளை ஏற்பாடு செய்கின்றன.
# தொழிலாளர் தினம்

## ஆசுதிரேலியா

ஆஸ்திரேலிய தொழிலாளர் இயக்கத்தை கொண்டாடுகையில், தொழிலாளர் தினம் பொது விடுமுறையாக பல்வேறு மாநில மற்றும் பிரதேச அரசாங்களாலும் மற்றும் பல்வேறு கருத்தக்கூடியவற்றாலும் உறுதிசெய்யப்பட்டடுள்ளது. ஆஸ்திரேலியாவின் தலைநகர் பிரதேசம், நியூசௌத் வேல்ஸ் மற்றும் தெற்கு ஆஸ்திரேலியா ஆகியவற்றில் இது அக்டோபர் மாதத்தின் முதல் திங்கள் கிழமையாக உள்ளது. விக்டேரியா மற்றும் தாஸ்மேனியா ஆகியவற்றில், அது மார்ச் மாதத்தின் இரண்டாம் திங்கள் கிழமையாக உள்ளது (இருப்பினும் பின்னர் அது எட்டு மணிநேர தினம் என்றழைக்கப்படுகின்றது). மேற்கு ஆஸ்திரேலியாவில், தொழிலாளர் தினம் மார்ச் மாதத்தின் முதல் திங்கள் கிழமையில் கொண்டாடப்படுகின்றது. குயின்ஸ்லாந்து மற்றும் வடக்குப் பிரதேங்களில் அது மே மாதத்தின் முதல் திங்கள் கிழமையாக உள்ளது.
# தொழிலாளர் தினம்

## பகாமாசு

தொழிலாளர் வாரம் ஜூன் முதல் வாரத்தில் கொண்டாடப்படுகின்றது, மேலும் அது பொது விடுமுறையாக உள்ளது.
# தொழிலாளர் தினம்

## கனடா

கனடாவில் 1880களில் இருந்து செப்டம்பர் முதல் திங்கள்கிழமையில் தொழிலாளர் தினம் கொண்டாடப்பட்டு வருகின்றது. கனடாவில் தொழிலாளர் தினத்தின் தொடக்கங்கள் ஏப்ரல் 14, 1872 அன்று டொராண்டோ அச்சுச்சார்ந்த யூனியனின் 58-மணிநேர பணி-வார வேலை நிறுத்தத்திற்கு ஆதரவளிக்கும் விதத்தில் நடைபெற்ற அணிவகுப்பின் போதிலிருந்து பின்தொடரப்பட்டு வருகின்றது. டொராண்டோ டிரேட்ஸ் அசெம்பிளி (TTA) அதன் 27 சங்கங்களை அச்சுசார் யூனியனுக்கு ஆதரவளிக்கும் படியாக மார்ச் 25 இலிருந்து வேலைநிறுத்ததை நடத்திக்காட்டியது.  
கனடாவில் தொழிலாளர் தின மரபு என்பது, கல்கேரி ஸ்டேம்பர்ஸ் மற்றும் எட்மண்டன் எஸ்கிமோஸ், ஹாமில்டன் டைகர்-கேட்ஸ் மற்றும் டொராண்டோ ஆர்கோனௌட்ஸ் மற்றும் சாஸ்கட்சேவன் ரப்ரைடர்ஸ் மற்றும் வின்னிபேக் ப்ளூ பாம்பர்ஸ் போன்ற போட்டியாளர்கள் தொழிலாளர் தின வாரயிறுதியில் விளையாடும் கனடிய கால்பந்து லீக் நிகழ்ச்சி தொழிலாளர் தின மரபாகும். 2005 பருவத்தின் பிறகு ஒட்டாவா ரெனேகடஸின் மரணத்திற்கு முன்னர் அந்த அணி தொழிலாளர் தின வாரயிறுதியில் மொன்றியல் அலோயட்டஸ் அருகில் விளையாடியது. அதன் பிறகு, அலோயட்டஸ் அணியானது அந்த லீக்கில் மீதமிருந்த பிரித்தானிய கொலம்பியா லயன்ஸ் அணியுடன் விளையாடிருக்கின்றது.
# தொழிலாளர் தினம்

## சீனா

சீனாவில் மே 1 இல் கொண்டாடப்பட்ட, தொழிலாளர் தினம் தேசிய தினமாக ஒப்பிடக்கூடிய மரபைக் கொண்டு வருகின்ற முக்கிய விடுமுறை தினமாக உள்ளது. இது அக்டோபர் 1 இல் நிகழ்கின்றது, மேலும் முதல் லூனார் மாதத்தின் முதல் நாளில் வசந்த விழாவாகவும் உள்ளது.  
1999 இல், தொழிலாளர் தின விடுமுறையானது 1 நாளில் இருந்து 3 நாட்களாக நீட்டிக்கப்பட்டது. சீன அரசாங்கம் இந்த 3 நாட்களுக்கு முன்னதான மற்றும் வரவிருக்கின்ற வாரயிறுதிகளை ஒன்றிணைத்ததன் மூலமாக 7 நாள் விடுமுறையாக உருவாக்கியது. தொழிலாளர் தின விடுமுறையானது சீனாவில் பொன்விழா வராங்கள் மூன்றில் ஒன்றாக இருந்தது, இது மில்லியனுக்கும் மேற்பட்ட சீன மக்களை இந்த காலகட்டத்தில் பயணிக்க அனுமதிக்கின்றது.  
ஜனவரி 1, 2008 தொடக்கத்தில், சீன மக்கள் குடியரசு இந்த விடுமுறை காலத்தை 1 நாளுக்குக் குறைத்தனர், அதே வேளையில் தொடர்ச்சியாகவரும் மூன்று பாரம்பரிய சீன விடுமுறை தினங்களில் இளைப்பாறுகின்றனர்: டிராகன் படகுத் திருவிழா (端午节）, டாம்ப்-ஸ்வீப்பிங் தினம் (清明节) மற்றும் மிட்-ஆட்டம் திருவிழா (中秋节) ஆகியவை.
# தொழிலாளர் தினம்

## பிரான்சு

பிரான்சில் மே 1 விடுமுறை தினமாக அறிவிக்கப்பட்டுள்ளது. பிர்ரெஞ்சும் **' கொண்டாடுகின்றது. பணியாளர்கள் மற்றும் மாணவர்கள் மே தின லில்லியை (பிரெஞ்சு: **' ) வீதிகளில் விற்கின்றனர், மேலும் யூனியன்கள் மற்றும் சங்கங்களுக்காக வீடுவீடாக நிதி திரட்டுகின்றனர்.
# தொழிலாளர் தினம்

## செருமனி

ஜெர்மனியில், நாசிச கட்சி ரோஸ் ஆட்சிக்கு வந்த பிறகு 1993 இல் தொழிலாளர் தினம் அதிகாரப்பூர்வ விடுமுறை தினமாகத் தொடங்கப்பட்டது. இது நாட்டிற்கும் ஜெர்மன் மக்களுக்கும் இடையே புதிய ஒற்றுமையைக் குறிப்பதாகக் கருத்தப்படுகின்றது. இருப்பினும், ஒரே ஒரு நாள் கழித்து, 1933 இன் மே 2 இல் அனைத்து செயல்படக்கூடிய யூனியன்களும் சட்டவிரோதமாக அறிவிக்கப்பட்டு அழிக்கப்பட்டன. ஆனால் இந்த விடுமுறையானது ஜெர்மானிய தொழிலாளர்களால் பல பத்தாண்டுகளுக்கும் மேலாக நாடு அதிகாரப்பூர்வமாக அறிவுக்கும் முன்னர் கொண்டாடப்பட்டு வந்தது, நாசி அரசாங்கம் ரொம்ப நாட்சகள் சினங்கொண்டிருக்க முடியாததால் அதை அனுமதிக்க முயற்சித்தது.
# தொழிலாளர் தினம்

## கிரீசு

கிரீச்ஸில் மே 1 தேசிய விடுமுறையாக உள்ளது. இடது சாரி கட்சிகள் இதை நிலையாக "வேலைநிறுத்தம்" என்று குறிப்பிடுகின்றன, பதிலாக அவை நாடு முழுவதும் நினைவு அணுவகுப்பை ஏற்பாடு செய்கின்றன.
# தொழிலாளர் தினம்

## கௌதமாலா

1 மே (தியா டெல் ட்ராபஜோ) கௌதமாலாவில் புது விடுமுறையாக உள்ளது. கௌதமாலா நகரில் கொண்டாட்டங்கள் பொது பணியாளர் யூனியன் மற்றும் இடதுசாரிக் கட்சிகளின் அணிவகுப்புடன் நடத்தப்பட்டன.
# தொழிலாளர் தினம்

## இந்தியா

இந்தியா மே 1, 1927 இல் இருந்து தொழிலாளர் வாரத்தைக் கடைபிடிக்கத் தொடங்கியது. இது பல்வேறு தொழிலாளர் அமைப்புகளால் கொண்டுவரப்பட்ட ஊர்வலங்களுடன், பொது விடுமுறையாக கொண்டாடப்படுகின்றது. மகாராஷ்டிரா மற்றும் குஜராத் (இந்தியாவிலுள்ள மாநிலங்கள்) ஆகியவற்றில், தொழிலாளர் வாரமானது 'மகாராஷ்டிரா திவ்யாஸ்' மற்றும் 'குஜராத் திவ்யாஸ்' (முறையே, மகாராஷ்டிரா தினம் மற்றும் குஜராத் தினம்) ஆகியவற்றுடனும் நிகழ்கின்றது. ஏனெனில் மகாராஷ்டிரா மற்றும் குஜராத் ஆகிய மாநிலங்கள் 1960 இல் அதே வாரத்தில் உருவாக்கப்பட்டன.
# தொழிலாளர் தினம்

## ஈரான்

1979 இஸ்லாமியப் புரட்சிக்கு முன்னர், ஈரான் பேரரசில் தொழிலாளர் தினமானது கனடா மற்றும் அமெரிக்காவில் உள்ள அதே நாளில் விடுமுறையாக இருந்தது.  
ஈரான் இஸ்லாமியக் குடியரசில் (1979 முதல் தற்போது வரை), தொழிலாளர் தினம் விடுமுறை தினமாக இல்லை, ஆனால் அது சமூகத்தில் முக்கியமான பிரிவினரான தொழிலாளர்களுக்கு நன்றி தெரிவிக்க மே 1 இல் அதிகாரப்பூர்வமாக கொண்டாடப்படுகின்றது.
# தொழிலாளர் தினம்

## அயர்லாந்து

அயர்லாந்தில், தொழிலாளர் தினம் மே தினத்தில், அதாவது மே மாதத்தின் முதல் திங்கள் கிழமையில் வருகின்றது, இது பொது விடுமுறையாகும்.
# தொழிலாளர் தினம்

## இசுரேல்

இஸ்ரேலில் மே 1 அதிகாரப்பூர்வமாகக் கொண்டாடப்படுவதில்லை. ஆனால் ஒவ்வொரு ஆண்டும் சோசலிஸ்ட் மற்றும் மார்க்சிஸ்ட் இளைஞர் இயக்கங்கள் டெல் அவிவ்வில் அணிவகுப்பை ஏற்பாடுசெய்கின்றன.
# தொழிலாளர் தினம்

## இத்தாலி

இத்தாலியில், மே 1 தேசிய விடுமுறை தினமாகும், வர்த்தக அமைப்புகளின் ஆர்ப்பாட்டங்கள் பரவலாக இருக்கின்றன. 1990களில் இருந்து, வர்த்தக அமைப்புகள் ரோமில் மில்லியனுக்கும் மேற்பட்ட மக்கள் வெள்ளத்துடன் மிகப்பெரிய நிகழ்ச்சியை ஏற்பாடு செய்கின்றன.
# தொழிலாளர் தினம்

## ஜமைக்கா

1961 க்கு முன்னர், ஜமைக்காவில் மே 24 ஆம் நாள் ராணி விக்டோரியாவின் பிறந்த தினம் மற்றும், ஜமைக்காவில் அவர் அடிமைத்தனத்தை அகற்றியது ஆகியவற்றைக் கௌரவப்படுத்தும் விதமாக பேரரசு தினமாகக் கொண்டாடப்பட்டது. அதன் பெயர் பரிந்துரைப்பது, அந்த தினமானது பிரித்தானிய பேரரசு மற்றும் இங்கிலாந்தைக் கொண்டாடப் பயன்பட்டது, கொண்டாட்டமானது கொடியேற்றுதல் நிகழ்ச்சி மற்றும் நாட்டுப்பற்றுப் பாடல்களைப் பாடுதலுடன் நிறைவடைகின்றது.  
1961 இல், ஜமைக்கா முதலமைச்சர் நார்மன் வாஷிங்டன் மான்லே பேரரசு தினத்திற்குப் பதிலாக தொழிலாளர் தினத்தை, மே 23, 1938 அன்று நடைபெற்ற ஒரு நினைவுதினக் கொண்டாட்டத்தில் முன்மொழிந்தார். அப்போது அலெக்ஸாண்டர் பஸ்டமனேட் ஜமைக்கா சுதந்திரத்திற்கு முன்னணி வகித்த தொழிலாளர் கலகத்திற்கு தலைமை தாங்கினார்.  
மே 23, 1971 வரையில், தொழிலாளர் தினமானது முதன்மையாக பொதுப் பேரணிகள் மற்றும் அணிவகுப்புகளுடன் வர்த்தக அமைப்புகளின் கொண்டாட்டமாக இருந்தது..
# தொழிலாளர் தினம்

## பிலிப்பைன்சு

பிலிப்பைன்ஸில் முதல் மே 1 கொண்டாட்டம் மே 1, 1903 இல் *யூனியன் ஆப்ரெரோ டெமோக்ரட்டிகா டே பிலிப்பினாஸ்* (UODF) கீழ் நடத்தப்பட்டது. ஆயிரக்கணக்கான பணியாளர்கள் டொண்டோவில் பிளாசா மொரினோனஸிலிருந்து மலகனனங் பேலஸ் வரையில் அணிவகுத்துச் சென்று (பின்னர் பிலிப்பைன்ஸ் கவர்னர்-ஜெனரல் அவர்களிடம்) சுதந்திரத்தை நிறைவேற்ற வலியுறுத்தினர். ஏப்ரல் 8, 1908 இல், பிலிப்பைன் சட்டமன்றம் மே மாதத்தின் முதல் நாளை தேசிய விடுமுறை தினமாக்கும் சட்டத்தை இயற்றியது. பிலிப்பைன்ஸ் ஒரு பழைய அமெரிக்கப் பிரதேசமாக இருந்ததால், அது *லேபர் டே* என்று தலைப்பிடப்பட்டு, அமெரிக்க ஆங்கிலத்தில் உச்சரிக்கப்பட்டது. மே 1, 1974 இல், அதிபர் பெர்டினாண்ட் மேக்ரோஸ், தனக்குப் பிறகும் சட்ட அதிகாரங்கள் இருக்கும் நடைமுறையில், பிலிப்பைன்ஸின் தொழிலாளர் குறியீடு என்று அறியப்படும் அதிபர் விதி எண். 442 இல் கையெழுத்திட்டார். இது தொழிலாளர் செயலர் ப்ளாஸ் ஆபிளால் வரைவுப்படுத்தப்பட்டது.  
ஒவ்வொரு மே 1 அன்றும், தொழிலாளர் யூனியன்கள் அணிவகுப்பு கியூசன் சிட்டி-மனிலா எல்லையில் உள்ள மெபூஹே (வெல்கம்) ரோட்டோண்டா இலிருந்து பிளாசா மிராண்டா, மெனோடியோலா பிரிட்ஜ் (மலகனங் பேலஸ் முதன்மை வாயிலின் அருகிலுள்ள பாலம்) வரையில் சென்று தொழிலாளர்களுக்கு எதிரான நடைமுறைகளுக்கு எதிராகவும் அதிபருக்கு எதிராகவும் குரல் கொடுக்கின்றன. ஒரே ஒரு விதிவிலக்காக மே 1, 2001 இல் நடைபெற்ற EDSA III கலகத்தின் போது இருந்தது, அதில் போராட்டமானது தொழிலாளர் தினம் சார்பாக இல்லாமல் அதிபர் எதிர்ப்பாக இருந்தது. அதிபர் குளோரியா மெகபாகல்-அர்ரோயோ பிரகடனம் எண். 38 ஐ செயல்படுத்துகின்ற *தேசிய எதிர்ப்பை* அறிவித்து கட்டளையை மே 7, 2001 இல் பிறப்பித்தார்.  
இருப்பினும் இது தொழிலாளர் ட்ஜ்ஹினம் உள்ளிட்ட விடுமுறை தினங்களை அருகாமையிலுள்ள திங்கள் கிழமையில் அமைக்க குடியரசுச் சட்டம் எண். 9492 கீழ் பரிந்துரைக்கப்பட்டது, பல்வேறு தொழிலாளர் யூனியன்களிடமிருந்து எதிர்ப்பு வெளிப்படலாம் என்பதால் தொழிலாளர் தினத்தை அதிபர் குளோரியா மெகபாகல்-அர்ரோயோ மாற்றவில்லை.
# தொழிலாளர் தினம்

## டிரினிதாத் மற்றும் டொபாகோ

டிரினிதாத் மற்றும் டொபாகோவில் தொழிலாளர் தினம் ஒவ்வொரு ஜூன் 19 ஆம் தேதியும் கொண்டாடப்படுகின்றது. இந்த விடுமுறை தினமானது 1937 இல் நடைபெற்ற பட்லர் தொழிலாளர் கலவரங்களின் நினைவைக் குறிக்கும் விதமாக இருக்குமாறு 1973இல் முன்மொழியப்பட்டது.
# தொழிலாளர் தினம்

## துருக்கி

துருக்கியில், 2009 இலிருந்து மே 1 தொழிலாளர் மற்றும் ஒருமைப்பாடு தினமாகக் கொண்டாடப்படுகின்றது, இது பொதுவிடுமுறை தினமாகும்.
# தொழிலாளர் தினம்

## அமெரிக்கா

தொழிலாளர் தினம் என்பது செப்டம்பர் மாதத்தின் முதல் திங்கள்கிழமையில் வரும் அமெரிக்க பெடரல் விடுமுறை தினமாகும். இது தனிப்பட்ட முறையில் கோடையின் முடிவாகவும், குறிப்பாக விடுமுறைக் காலத்தின் முடிவாகவும் பார்க்கப்படுகின்றது. அடுத்த கல்வியாண்டிற்கு பல பள்ளிகள் தொழிலாளர் தினம் முடிந்த பின்னர் வரும் வாரத்தில் திறக்கின்றன. கனடாவிலிருந்து தொழிலாளர் தினம் கொண்டாப்பட்ட பின்னர், வெள்ளை ஆடையை அணிவதில்லை என்ற மரபை அமெரிக்காவும் ஏற்றுக்கொண்டது.
# இந்தியக் கடற்படை

**இந்தியக் கடற்படை** (தேவநாகரி: भारतीय नौ सेना; Indian Navy) என்பது இந்திய பாதுகாப்பு படைகளின் கடற்படை பிரிவாகும். இந்தியக் கடற்படைத் தலைவரால் (Chief of Naval staff) கடற்படை வழிநடத்தப்படுகின்றது. இது பாரசீக வளைகுடா, ஆப்பிரிக்காவின் கொம்பு, மலாக்கா நீரிணை மற்றும் இந்தியப் பெருங்கடல் ஆகிய பகுதிகளில் பொதுவாக செயல்படுகிறது.  
இந்தியக் கடற்படையின் முதன்மை நோக்கம், நாட்டின் கடல் எல்லைகளை பாதுகாப்பது மற்றும் நாட்டின் பிற ஆயுதப் படைகளுடன் இணைந்து, போர் மற்றும் அமைதி காலங்களில் இந்தியாவின் எல்லைகள், மக்கள் அல்லது கடல்சார் நலன்களுக்கு எதிரான எந்தவொரு அச்சுறுத்தல் அல்லது ஆக்கிரமிப்புகளையும் தடுத்தல் ஆகியனவாகும். ஒருங்கிணைந்த செயற்பாடுகள் மற்றும் கூட்டுப் பயிற்சிகள் மூலமாக சர்வதேச உறவுகளை மேம்படுத்துதல், நல்லெண்ணப் பயணங்கள் மற்றும் பேரிடர் நிவாரணம் உள்ளிட்ட மனிதாபிமானப் பணிகள் ஆகியவற்றிலும் இந்தியக் கடற்படை பங்காற்றுகின்றது.  
சூன் 2019 நிலவரப்படி, இந்திய கடற்படையில் 67,252 பணியிலுள்ள மற்றும் 75,000 இருப்புப்
வீரர்கள் உள்ளனர். செப்டம்பர் 2022 நிலவரப்படி, இந்தியக் கடற்படையில் இரண்டு வானூர்தி தாங்கிக் கப்பல்கள், 12 நாசகாரிக் கப்பல்கள் மற்றும் 18 நீர்மூழ்கிக் கப்பல்கள் உட்பட 250 க்கும் மேற்பட்ட கப்பல்கள் உள்ளன. இந்திய கடற்படையின் வானூர்தி பிரிவில் ஏறத்தாழ 300 வானூர்திகள் உள்ளன. தனது சக்திகளை பெருக்கிக்கொள்ளும் நோக்கத்தோடு இந்தியக் கடற்படை மிகப் பெரிய அளவில் நவீனத்துவத்திற்கும் விரிவாக்கத்திற்கும் தன்னை உட்படுத்திக்கொண்டிருக்கிறது.
# இந்தியக் கடற்படை

## கட்டளை மற்றும் அமைப்பு

### அமைப்பு

இந்தியக் குடியரசுத் தலைவர் இந்திய ஆயுதப் படைகளின் உச்ச தளபதியாக இருக்கிறார். இந்திய கடற்படையின் நிறுவன அமைப்பின் தலைவராக ஒரு கடற்படைப் பணியாளர்களின் முதன்மை அதிகாரி (Chief of Naval Staff) நியமிக்கப்படுகிறார். இவர் புதுதில்லியில் உள்ள மத்திய பாதுகாப்பு அமைச்சகத்தின் (கடற்படை) ஒருங்கிணைந்த தலைமையகத்திற்கும் தலைமை தாங்குகிறார். முதன்மை அதிகாரிக்கு ஏதுவாக ஒரு கடற்படை துணை முதன்மை அதிகாரி நியமிக்கப்படுகிறார். ஒவ்வொரு துறைக்கும் நிர்வாகத்திற்காக அதிகாரிகள் நியமிக்கப்படுகின்றனர்.  
இந்திய கடற்படை மூன்று செயல்பாட்டு ஆணைப் பிரிவுகளையும், ஒரு பயிற்சி பிரிவையும் கொண்டுள்ளாது. ஒவ்வொரு பிரிவையும் ஒரு தலைமை அதிகாரி வழிநடத்துகிறார். மேற்கு கடற்படைபிரிவு மும்பையைத் தளமாகக் கொண்டும், கிழக்கு கடற்படை பிரிவு விசாகப்பட்டினத்தை தளமாகக் கொண்டும், தெற்கு கடற்படை பிரிவு கொச்சியைத் தளமாகக் கொண்டும் இயங்குகின்றன.
# இந்தியக் கடற்படை

## கட்டளை மற்றும் அமைப்பு

### தளங்கள்

இந்திய கடற்படை அதன் செயல்பாட்டு மற்றும் பயிற்சி தளங்களை குஜராத், கர்நாடகா, கோவா, மகாராஷ்டிரா, லட்சத்தீவுகள், கேரளா, ஒடிசா , தமிழ்நாடு, ஆந்திரப் பிரதேசம், மேற்கு வங்காளம் மற்றும் அந்தமான் மற்றும் நிக்கோபார் தீவுகள் ஆகிய இடங்களில் கொண்டுள்ளது. கடற்படை தளவாடங்கள் மற்றும் பராமரிப்பு, வெடிமருந்து சேமிப்பு, வானூர்தி ஏவுதல், மருத்துவம், கடலோர பாதுகாப்பு தளங்கள், ஏவுகணை, நீர்மூழ்கிக் கப்பல் மற்றும் படகு பராமரிப்பு போன்ற பல்வேறு நோக்கங்களுக்காக இந்த தளங்கள் வடிவமைக்கப்பட்டுள்ளன.  
மே 2005 இல், இந்தியக் கடற்படை *ஐஎன்எஸ் கடம்பா* என்ற பிரத்யேக கடற்படை தளத்தை கார்வார் நகரில் நிறுவியது. இந்திய கடற்படைக்கு ஓமன் மற்றும் வியட்நாமில் கப்பல்கள் நிறுத்தும் உரிமை உள்ளது. கடற்படையானது மடகாஸ்கரில் கடல்வழித் தொடர்பை இடைமறிக்க கண்காணிப்பு கருவிகள் பொருத்தப்பட்ட கண்காணிப்பு நிலையத்தை இயக்குகிறது.  
கடற்படையானது *ஐஎன்எஸ் கட்டபொம்மன்* என்ற தொலைத்தொடர்பு பரிமாற்ற தளத்தை தமிழ்நாட்டில் திருநெல்வேலி அருகிலுள்ள விசயநாராயணபுரத்தில் இயக்குகிறது. *ஐஎன்எஸ் அபிமன்யு* மற்றும் *ஐஎன்எஸ் கர்ணன்* மார்கோசு சிறப்பு படை வீரர்களுக்காக அர்ப்பணிக்கப்பட்ட இரண்டு தளங்களாகும். *ஐஎன்எஸ் வர்ஷா* என்பது கிழக்கு கடற்படை கட்டளையின் கீழ் உயர் தொழில்நுட்ப தளத்தை அமைப்பதற்காக கடற்படையால் மேற்கொள்ளப்பட்ட மிகவும் வகைப்படுத்தப்பட்ட திட்டமாகும். இந்த தளம் அணுசக்தி நீர்மூழ்கிக் கப்பல்களை கையாள சிறப்பாக உருவாக்கப்பட்டிருக்கும் தளமாகும்.
# இந்தியக் கடற்படை

## கட்டளை மற்றும் அமைப்பு

### பயிற்சி

இந்திய கடற்படையில் ஒரு சிறப்பு பயிற்சி கட்டளை பிரிவு உள்ளது. இது கடற்படை முழுவதும் அனைத்து அடிப்படை, தொழில்முறை மற்றும் சிறப்பு பயிற்சிகளின் அமைப்பு, நடத்தை மற்றும் மேற்பார்வைக்கு பொறுப்பாகும். தெற்கு கட்டளை பிரிவின் தளபதி, பயிற்சிக் கட்டளைத் தளபதியாகவும் பணியாற்றுகிறார். இந்திய கடற்படையின் பயிற்சி ஆண்டு சூலை 1 முதல் அடுத்த ஆண்டு சூன் 30 வரை வரையறுக்கப்பட்டுள்ளது.  
அதிகாரிகளின் பயிற்சியானது கேரளாவில் உள்ள இந்திய கடற்படை பயிற்சி மையத்தில் நடத்தப்படுகிறது. 2009 இல் நிறுவப்பட்ட இது ஆசியாவின் மிகப்பெரிய கடற்படை பயிற்சி மையமாகும். துப்பாக்கி சுடுதல், விமானப் போக்குவரத்து, தளவாடங்கள் இயக்கம், பொறியியல், கடற்பயிற்சி, கப்பல்கள் இயக்குவதற்கான சிறப்புப் பயிற்சி, இசை, மருத்துவம் மற்றும் உடல் பயிற்சி நிறுவனங்களையும் கடற்படை இயக்குகின்றது. கடற்படை அதிகாரிகள் தேசிய பாதுகாப்பு கல்லூரி, பாதுகாப்பு மேலாண்மை கல்லூரி மற்றும் பாதுகாப்பு சேவைகள் பணியாளர் கல்லூரி ஆகிய கல்வி நிறுவனங்களிலும் படிப்புகளுக்காக கலந்து கொள்கின்றனர். கடற்படையின் போர் கல்லூரி கோவாவில் உள்ளன.
# இந்தியக் கடற்படை

## கட்டளை மற்றும் அமைப்பு

### வானூர்திப்படை

இந்திய கடற்படையின் வானூர்திப்படை பிரிவு 21 வானூர்தி படைப்பிரிவுகளை இயக்குகிறது. இவற்றில், பத்து நிலையான இறக்கை வானூர்திகளை இயக்குகின்றன, எட்டு உலங்கு வானூர்தி படைகள் மற்றும் மூன்று ஆளில்லா வான்வழி வாகன பிரிவுகளாகும். 1948 ஆம் ஆண்டின் தொடக்கத்தில் கடற்படைத் தலைமையகத்தில் கடற்படை வானூர்தி போக்குவரத்து இயக்குநரகம் நிறுவப்பட்டது. 1951 இல் கடற்படையின் விமானத் தேவைகளைப் பூர்த்தி செய்வதற்காக கடற்படைத் தேவைப் பிரிவு உருவாக்கப்பட்டது.  
சனவரி 1, 1953 அன்று கொச்சி வானூர்தி நிலையத்தின் பொறுப்பு கடற்படையிடம் ஒப்படைக்கப்பட்டது. அந்த வருடம் மார்ச் 11 அன்று, புதிதாகக் கையகப்படுத்தப்பட்ட பத்து வானூர்திகளுடன் முதல் கடற்படை வானூர்தி பிரிவு இயக்கப்பட்டது. கடற்படையின் முதல் பிரத்யேக வானூர்தி நிலையம் *ஐஎன்எஸ் கருடா* இரண்டு மாதங்களுக்குப் பிறகு திறக்கப்பட்டது. பிப்ரவரி 1955 முதல் டிசம்பர் 1958 வரை, பயிற்சி தேவையை பூர்த்தி செய்ய பத்து வானூர்திகள் புதிதாக வாங்கப்பட்டன. காமோவ் கா-31 உலங்கு வானூர்திகள் வான்வழி முன்னறிவிப்பு பணிக்காகக் பயன்படுத்தப்படுகின்றன. நீர்மூழ்கிக் கப்பல் எதிர்ப்பு பணியில் சீ கிங், காமோவ் கா-28 மற்றும் எச்.ஏ.எல். துருவ் ஆகிய உலங்கு வானூர்திகள் பயன்படுத்தப்படுகின்றன. கடல் செயல் வீரர் படையான மார்க்கோசு சீ கிங் மற்றும் துருவ் வானூர்திகளை பயன்படுத்துகின்றது. கடல்சார் ரோந்து மற்றும் உளவு நடவடிக்கைகள் போயிங் பி-8 மற்றும் இலியுசின் இல்-38 மூலம் மேற்கொள்ளப்படுகின்றன.  
ஆளில்லா வான்வழி வாகன பிரிவானது ஹெரான் மற்றும் சர்ச்சர் வாகனங்களைக் கொண்டுள்ளது, அவை கப்பல்கள் மற்றும் கடற்கரை தளங்களிலிருந்து கண்காணிப்பு பணிகளுக்காக இயக்கப்படுகின்றன.
# இந்தியக் கடற்படை

## கட்டளை மற்றும் அமைப்பு

### கடல் செயல் வீரர் படை

*மார்கோசு* என்று அழைக்கப்படும் கடல் செயல் வீரர் படை ஒரு சிறப்பு செயல்பாட்டு பிரிவாகும். இது 1987 ஆம் ஆண்டில் இந்திய கடற்படையால் உருவாக்கப்பட்டது. இது சிறப்புப் போர், பயங்கரவாத எதிர்ப்பு, உளவு, பணயக்கைதிகள் மீட்பு, தேடல் மற்றும் மீட்பு போன்ற பல பணிகளுக்காக உட்படுத்தப்படுகின்றது. இந்த படியானது ஆண்டு முழுவதும் கடற்கொள்ளையர் எதிர்ப்பு நடவடிக்கைகளில் தீவிரமாக ஈடுபட்டுள்ளது.
# இந்தியக் கடற்படை

## உபகரணங்கள்

### கப்பல்கள்

மற்றும் ஐஎன்எஸ் விக்ரமாதித்யா வானூர்தி தாங்கிக் கப்பல்கள்]]
இந்தியக் கடற்படையில் உள்ள அனைத்துக் கப்பல்கள் (மற்றும் கப்பல் தளங்கள்) ஆகியவற்றின் பெயருக்கு முன்னால் *இன்டியன் நேவல் ஷிப்* (இந்தியக் கடற்படைக் கப்பல்) அல்லது *இன்டியன் நேவல் ஸ்டேஷன்* (இந்தியக் கடற்படை தளம்) என்பதை குறிக்கும் விதமாக *ஐஎன்எஸ்* என்னும் எழுத்துக்கள் சேர்க்கப்பட்டிருக்கும். இந்திய கடற்படையின் கடற்படையில் உள்நாடு மற்றும் வெளிநாட்டில் உருவாக்கப்பட்ட கப்பல்களும் உள்ளன. 2022 நிலவரப்படி, இந்தியக் கடற்படையில் இரண்டு வானூர்தி தாங்கிக் கப்பல்கள், 12 நாசகாரிக் கப்பல்கள் மற்றும் 18 நீர்மூழ்கிக் கப்பல்கள் உட்பட 250 க்கும் மேற்பட்ட கப்பல்கள் உள்ளன.  
கடற்படையில் இரண்டு வானூர்தி தாங்கிக் கப்பல்கள் செயலில் உள்ளன, *ஐஎன்எஸ் விக்ரமாதித்யா*, கடற்படையின் முதன்மை வானூர்தி தாங்கிக் கப்பலாக செயல்படுகிறது. *விக்ரமாதித்யா* திசம்பர் 2013 இல் உருசியாவிடமிருந்து $2.3 பில்லியன் செலவில் வாங்கப்பட்டது. இரண்டாவது விமானம் தாங்கி கப்பல், உள்நாட்டிலேயே கட்டப்பட்ட *ஐஎன்எஸ் விக்ராந்த்* செப்டம்பர் 2, 2022 அன்று நாட்டுக்கு அர்பணிக்கப்பட்டது. இந்திய கடற்படை சேவையில் *INS ஜலஷ்வா* என பெயரிடப்பட்ட நீரிலும் நிலத்திலும் செல்லக்கூடிய கப்பல் உள்ளது.  
கடற்படையால் தற்போது 12 நாசகாரிக் கப்பல்கள் இயக்கப்படுகின்றன. தற்பொழுது தல்வார், ஷிவாலிக், பிரம்மபுத்ரா மற்றும் கோதாவரி ஆகிய பிரிவுகளைச் சார்ந்த 12 ஏவுகணை போர்க் கப்பல்கள் இயக்கத்தில் உள்ளன. இந்தியக் கடற்படையில் தற்பொழுது கமோர்ட்டா , குக்ரி, வீர் மற்றும் அபே பிரிவு வழித்துணை கப்பல்கள் இயக்கத்தில் உள்ளன. இதை தவிர எண்ணைக் கப்பல்கள், ஆராய்ச்சிக் கப்பல்கள், பயிற்சிக் கப்பல்கள், ரோந்துக் கப்பல்கள், கண்ணிவெடி தேடும் கப்பல்கள் உட்பட பல்வேறு கப்பல்கள் செயற்பாட்டில் உள்ளன.
# இந்தியக் கடற்படை

## உபகரணங்கள்

### கப்பல்கள்

#### வானூர்திகள்

| போர் வானூர்தி |  |  |  |
| --- | --- | --- | --- |
| மிக்-29கே | உருசியா | 45 |  |
| போயிங் பி-8ஐ | ஐக்கிய அமெரிக்கா | 12 |  |
| டோர்னியர் 228 | சேர்மனி | 25 |  |
| பிரிட்டன்-நார்மன் பிஎன்-2 | ஐக்கிய இராச்சியம் | 10 |  |
| எச்.ஏ.எல். துருவ் | இந்தியா | 13 |  |
| காமோவ் கா-31 | உருசியா | 14 |  |
| காமோவ் கா-27 | உருசியா | 14 |  |
| வெஸ்ட்லேண்ட் சீ கிங் | ஐக்கிய இராச்சியம் | 31 |  |
| எச்.ஏ.எல். சேதக் | இந்தியா | 51 |  |
| சிகோர்ஸ்கி எஸ்எச்-60 சீஹாக் | ஐக்கிய அமெரிக்கா | 2 |  |
| மிக்-29 | உருசியா | 8 |  |
| பி.ஏ.இ. ஹாக்] | ஐக்கிய இராச்சியம் | 17 |  |
| எச்.ஏ.எல். கிரண் | இந்தியா | 20 |  |
| ஐஏஐ ஹெரான் | இஸ்ரேல் |  |  |
| ஐஏஐ சர்ச்சர் | இஸ்ரேல் |  |  |
| லக்ஷ்யா | இந்தியா | 39 |  |
| திருஷ்டி-10 | இந்தியா | 2 | } |
# இந்தியக் கடற்படை

## உபகரணங்கள்

### நீர் மூழ்கிக் கப்பல்கள்

கடற்படையின் துணை-மேற்பரப்புக் கடற்படையில் ஒரு அணுசக்தியால் இயங்கும் தாக்குதல் நீர்மூழ்கிக் கப்பல், ஒரு ஏவுகணை நீர்மூழ்கிக் கப்பல், 16 தாக்குதல் நீர்மூழ்கிக் கப்பல்கள் ஆகியவை அடங்கும். இந்திய கடற்படையின் தாக்குதல் நீர்மூழ்கிக் கப்பல்களில் ஐந்து கலவாரி (பிரான்சு), ஏழு சிந்துகோஷ் (உருசியா) மற்றும் நான்கு சிசுமார் (சேர்மனி) வகுப்புக் கப்பல்கள் அடங்கும்.  
உள்நாட்டிலேயே வடிவமைக்கப்பட்டு தயாரிக்கப்பட்ட அணு சக்தியால் உந்தப்படும் அரிஹந்த் வகையைச் சார்ந்த முதல் ஏவுகணை நீர்மூழ்கி கப்பல் *ஐஎன்எஸ் அரிஹந்த்* ஆகத்து 2016 இல் கடற்படையில் சேர்க்கப்பட்டது. மேலும் ஆறு அணுசக்தியால் இயங்கும் ஏவுகணை நீர்மூழ்கிக் கப்பல்களை உருவாக்க கடற்படை திட்டமிட்டுள்ளது.  
| வகை | படம் | தயாரிப்பு | எண்ணிக்கை | நீர்ப்பெயர்ச்சி |
| --- | --- | --- | --- | --- |
| அரிஹந்த் | இந்தியா | 2 | 6,000 டன்கள் |  |
| கலவாரி | பிரான்சு
இந்தியா | 5 | 1,775 டன்கள் |  |
| சிசுமார் | சேர்மனி
இந்தியா | 4 | 1,850 டன்கள் |  |
| சிந்துகோஷ் | 7 | உருசியா | 3,076 டன்கள் | } |
# இந்தியக் கடற்படை

## உபகரணங்கள்

### ஆயுத அமைப்புகள்

கடற்படை உள்நாட்டில் உருவாக்கப்பட்ட மற்றும் வெளிநாட்டில் தயாரிக்கப்பட்ட பல ஏவுகணை அமைப்புகளைப் பயன்படுத்துகிறது. நீர்மூழ்கிக் கப்பலில் இருந்து ஏவப்படும் ஏவுகணைகள், கப்பலில் இருந்து ஏவப்படும் ஏவுகணைகள், கப்பல் எதிர்ப்பு ஏவுகணைகள், வான் ஏவுகணைகள், வானூர்தி எதிர்ப்புத் துப்பாக்கிகள், பிற துப்பாக்கிகள் மற்றும் நீர்மூழ்கி எதிர்ப்பு ஏவுகணைகள் ஆகியவை இதில் அடங்கும்.  
*பிரம்மோஸ்* இந்தியக் கடற்படையால் உபயோகிக்கப்படும் மிகவும் மேம்பட்ட ஏவுகணை அமைப்புகளில் ஒன்றாகும். இது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பால் உருவாக்கப்பட்டுள்ளது.  
இந்தியா தனது போயிங் பி-8ஐ உளவு விமங்களிலும் *ஹார்பூன்* ஏவுகணைகளைப் பொருந்தியுள்ளது. இந்திய போர்க்கப்பல்களின் முதன்மையான வான்-பாதுகாப்பு கவசம் தரையிலிருந்து ஏவப்படும் *பராக் 1* ஏவுகணையால் வழங்கப்படுகிறது. *பிரித்வி* இன் கடற்படை வடிவமான *தனுஷ்* 350 கி.மீ. தூரம் வரை அணு ஆயுதங்களை சுமந்து சென்று தாக்க வல்லது.  
*கே-15 சாகரிகா* நீர்மூழ்கிக் கப்பலில் இருந்து ஏவப்படும் ஏவுகணையானது குறைந்தது 700 கி.மீ. வரை சென்று தாக்கும் திறன் கொண்டது.
# இந்தியக் கடற்படை

## உபகரணங்கள்

### மின்னணு சார் போர் நடவடிக்கைகள்

*சங்ரகா* என்பது பாதுகாப்பு ஆராய்ச்சி மற்றும் வளர்ச்சி அமைப்பு மற்றும் இந்தியக் கடற்படை ஆகியவை இணைந்து செயல்படுத்தும் ஒரு மின்னணுப் போர் நடவடிக்கைத் திட்டமாகும். பல்வேறு கடற்படை தளங்களில் பயன்படுத்த, மின்னணு போர் தொகுப்புகளின் குடும்பத்தை உருவாக்க இந்த திட்டம் வடிவமைக்கப்பட்டுள்ளது.  
இந்திய கடற்படை அதிவேக தரவு மற்றும் செயற்கைக்கோள்கள் வழியாக அனைத்து கரை அடிப்படையிலான நிறுவல்களையும் கப்பல்களையும் இணைப்பதன் மூலம் ஒரு புதிய உத்தியை செயல்படுத்தி வருகிறது. தகவல் தொழில்நுட்பப் பணிகளுக்காக கடற்படையில் பிரத்யேகப் தகவல் தொழில்நுட்ப இயக்குநரகம் இயங்குகிறது. நிறுவன அளவிலான மென்பொருள் மேம்பாட்டுத் திட்டங்கள், பாதுகாப்பு தயாரிப்புகள் தொடர்பான மேம்பாட்டு நடவடிக்கைகள், கரையோர வலைப்பின்னல்களின் நிர்வாகம் மற்றும் முக்கியமான கடற்படை சார்ந்த மென்பொருள் பயன்பாடுகளை நிர்வகித்தல் ஆகியவை இதன் பொறுப்பாகும். இந்தியாவின் முதல் பிரத்யேக கடற்படை பாதுகாப்பு செயற்கைக்கோள் ஜிசாட்-7 2013 இல் வெற்றிகரமாக ஏவப்பட்டது.
# இந்தியக் கடற்படை

## செயல்பாடுகள்

### கடற்படை மேற்பார்வையீடு

இந்தியக் கடற்படையின் மரியாதையை ஏற்று கொள்கிறார்]]
இந்திய ஆயுதப் படைகளின் உச்ச தளபதியாக இருப்பதால், இந்தியக் குடியரசுத் தலைவர் எப்பொழுது வேண்டுமானாலும் கடற்படையை ஆய்வு செய்யலாம். 1953 ஆம் ஆண்டு அக்டோபர் 10 ஆம் தேதி இந்தியாவின் முதல் குடியரசுத் தலைவரான ராஜேந்திர பிரசாத் முதல் கடற்படை மதிப்பாய்வு நிகழ்ச்சியை நடத்தினார். இதுவரை 2001 மற்றும் 2016 ஆம் ஆண்டுகளில் இரண்டு சர்வதேச கடற்படை மதிப்பாய்வுகள் உட்பட பன்னிரண்டு கடற்படை மதிப்பாய்வுகள் நடந்துள்ளன. பிப்ரவரி 2001 இல் மும்பையில் இந்திய கடற்படை "நட்பின் பாலங்கள்" என்ற சர்வதேச கடற்படை மதிப்பாய்வையும் நடத்தியது. அமெரிக்க கடற்படையைச் சேர்ந்த இரண்டு கப்பல்கள் உட்பட உலகம் முழுவதிலுமிருந்து நட்பு கடற்படையின் பல கப்பல்கள் பங்கேற்றன. இரண்டாவது சர்வதேச கடற்படை மறுஆய்வு, பிப்ரவரி 2016 இல் விசாகப்பட்டினம் கடற்கரையில் நடைபெற்றது.
# இந்தியக் கடற்படை

## செயல்பாடுகள்

### கடற்படைப் பயிற்சிகளும் ஒத்துழைப்பும்

இந்தியா அடிக்கடி மற்ற நட்பு நாடுகளுடன் கப்பல் பயிற்சிகளை மேற்கொள்கிறது; பரஸ்பர இயக்கத்தை அதிகரிக்கவும், கூட்டுப் பாதுகாப்பு உறவுகளை பலப்படுத்தவும் இவ்வாறு வடிவமைக்கப் பட்டுள்ளது. பிரான்சு கடற்படையுடன் *வருணா*, ஐக்கிய நாடுகளின் கடற்படையுடன் *கொன்கன்*, உருசியக் கடற்படையுடன் *இந்திரா*, அமெரிக்கக் கடற்படையுடன் *மலபார்* மற்றும் சிங்கப்பூர் கடற்படையுடன் *சிம்பெக்ஸ்* போன்ற இத்தகைய பயிற்சிகள் வருடத்திற்கொரு முறை மேற்கொள்ளப்படுகின்றன. 2007வது ஆண்டு *ட்ரோபெக்ஸ்* (தியேட்டர்-லெவல் ரெடினெஸ் ஆபரேஷனல் எக்ஸர்சைஸஸ்) இந்தியக் கடற்படையால் நடத்தப்பட்டது, இச்சமயத்தில் இந்திய காலாட்படைக்கும் இந்திய விமானப்படைக்கும் ஆதரவளிக்கும் நோக்கத்தோடு நில மற்றும் வான் போர் ஒன்றை நடத்தும் கோட்பாடு ஒன்றையும் சோதித்துப் பார்த்தது. ஆசிய-பசிபிக் பகுதியில் ஒருங்கிணைந்த கடற்படை ரோந்து சுற்றும் பணிக்காக ஜப்பானோடு 2008வது வருடம் அக்டோபர் மாதத்தில் ஒரு உடன்படிக்கையில் கையெழுத்திட்டது.  
''டிற்கு மேலாக அணிவகுத்துப் பறக்கும் இந்திய மற்றும் அமெரிக்க கடற்படைகளின் விமானங்கள்]]
வியட்நாம், பிலிப்பைன்ஸ் மற்றும் நியுசிலாந்து ஆகிய நாடுகளோடும் கப்பல் பயிற்சிகளை இந்தியா மேற்கொண்டுள்ளது. 2007வது ஆண்டு, இந்தியாவும் தென் கொரியாவும் வருடாந்திர கப்பல் பயிற்சிகளை மேற்கொள்ளத் திட்டமிட்டன; மேலும் தென் கொரியாவின் சர்வதேச கடற்படை அணிவகுப்பில் இந்தியா கலந்துகொண்டது. இதர நட்பு நாடுகளுடன் குறிப்பாக ஜெர்மனி மற்றும் குவைத், ஓமான், பகுரைன் மற்றும் சவுதி அரேபியா ஆகியவற்றையும் உள்ளிட்டு பாரசீக வளைகுடாவின் அராபிய நாடுகள் ஆகியவற்றுடனான தனது ஒத்துழைப்பை இந்தியக் கடற்படை அதிகரித்து வருகிறது. இந்தியா, இந்தியப் பெருங்கடலில் முதல் கடற்படை கருத்தரங்கை (ஐஓஎன்எஸ்) நடத்தியது. இந்தியப் பெருங்கடல் கரையில் அமைந்துள்ள அனைத்து நாடுகளும் பரஸ்பரம் இணக்கமானவற்றில் ஒத்துழைத்து அப்பகுதியின் பாதுகாப்பை மேம்படுத்துவதே இதன் நோக்கமாகும். சர்வதேச அரசியற் செயல் நயத்தில் இந்தியக் கடற்படையின் பயன்பாடு அதிகரித்து வருகிறது. 2000வது ஆண்டிலிருந்து, இந்திய படைக்கப்பல்கள் இஸ்ரேல், துருக்கி, எகிப்து, லிபியா, கிரீஸ், ஓமான், தாய்லாந்து, இந்தோனேசியா, ஆத்திரேலியா, நியுசிலாந்து, டோங்கா, தென் ஆப்பிரிக்கா,கென்யா, கத்தார், ஐக்கிய அரபு அமீரகம், பகுரைன், குவைத் ஆகிய இடங்களில் உள்ள துறைமுகங்களுக்கு சென்று வந்துள்ளன. அட்லாண்டிக் பெருங்கடலில் இந்தியக் கடற்படையின் முதல் பணியமர்வு 2009வது வருடம் நடைபெற்றது.
# இந்தியக் கடற்படை

## செயல்பாடுகள்

### ஆய்வுப்பயணங்கள்

இந்தியக் கடற்படை, முறையான கால இடைவெளிகளில் சாகச ஆய்வுப் பயணங்களை மேற்கொள்கிறது. 2003வது ஆண்டு பயிற்சிக் கலமான' 'ஐஎன்எஸ் *தரங்கிணி* , பிற நாடுகளுடன் நல்லுறவை மேம்படுத்தும் பொருட்டு உலகம் தழுவிய கப்பற் பயணத்தை மேற்கொண்டது; 18 நாடுகளில் 36 துறைமுகங்களுக்கு வருகை அளித்த பின்னர் மறு வருடத்தில் மே மாதம் இந்தியாவிற்குத் திரும்பியது
லெஃப்டினென்ட் கமாண்டர் எம்.எஸ்.கோஹ்லி எவரெஸ்ட் சிகரத்தின் முதல் பயணத்திற்கு 1965ஆம் ஆண்டில் இந்தியக் கடற்படையை நடத்திச் சென்றார்; மீண்டும் 2004வது வருடம் மே மாதம் இதைப் போன்ற ஒரு பயணத்தின் போது எவெரெஸ்ட் சிகரத்தின் மீது கடற்படையின் கொடி பறக்க விடப்பட்டது. மற்றொரு கடற்படைக் குழு, தொழில் நுட்ப ரீதியாக மிகவும் சவாலான வழித்தடமாக அமைந்துள்ள, எவரெஸ்டின் சிகரத்தின் வட முகத்தையும் வெற்றிகரமாகக் கடந்து மலையேறியது. உன்னத நீர்மூழ்கி பிரிவைச் சார்ந்த கமாண்டர் சத்யப்ரதா தாம் என்பவர் இந்தப் பயணத்தை நடத்தி சென்றார். In 2017, to commemorate 50 years of the Navy's first expedition in 1965, a team set off to climb Mount Everest. இந்தக்குழு அடுத்து கிழக்கு கிரீன்லாந்துக்குப் பறந்து சென்றது; அங்கு குலுசுக் மற்றும் அங்மஸாலிக் பகுதிகளில், குளிரால் உறைந்திருந்த பள்ளதாக்குகளில், எஸ்கிமோக்கள் பயன்படுத்தும் இனுயிட் படகுகளை அவர்கள் பயன்படுத்தினர். அவர்கள் ஆர்க்டிக் சர்க்கிள் பனிப்பாறைகளுக்கு எழுபது டிகிரி கோணத்தில் வடபுறமாகப் பயணம் செய்தனர். இந்தக்குழு பெயர் அறியப்படாத 11,000 அடி உயரமுள்ள சிகரம் ஒன்றைத் தொட்டு அதற்கு "இந்தியச் சிகரம்" என்று பெயரிட்டனர்.  
இந்தியக் கடற்படையின் கொடி அன்டார்டிகாவில் 1981வது ஆண்டு முதன் முதலாகப் பறந்தது. 2006வது வருடம், இந்தியக் கடற்படை தென் துருவத்தினூடே பனியின் இடையே பனிக்கட்டைகள் கொண்டு பயணம் செய்து தனது தக்ஷிண் துருவ் பணித்திட்டத்தில் வெற்றியடைந்தது. இந்த சரித்திரப்புகழ் வாய்ந்த பயணத்தின் மூலம், அவர்கள் நிலவியலில் தென் துருவத்தில் பனியின் இடையே பயணம் செய்த முதல் ராணுவக் குழு என்ற சாதனையை உருவாக்கியுள்ளனர். மேலும், பத்து உறுப்பினர் கொண்ட குழுவில் மூவர்- பயணத்தின் தலைவர்- கமாண்டர் சத்யப்ரதா தாம், மருத்துவர்கள் ராகேஷ் குமார் மற்றும் விகாஸ் குமார் ஆகியோர் உலகிலேயே இரண்டு துருவங்கள் மற்றும் எவரெஸ்ட் சிகரம் ஆகியவற்றை அடைந்த மிகச் சிலரில் தற்பொழுது உள்ளீடாகின்றனர். துருவங்களுக்கும் எவரெஸ்ட் சிகரத்திற்கும் சென்ற முதல் நிறுவனம் சார்ந்த அமைப்பு இந்தியக் கடற்படையே ஆகும். கமாண்டர் அபிலாஷ் டோமி எந்த தொழில்நுட்பம் அல்லது வழிசெலுத்தல் உதவிகள் பொருத்தப்படாத பாய்மரப் படகில் தனியாக, இடைவிடாமல் உலகை சுற்றி வந்த முதல் இந்தியர் ஆனார்.
# லின்சி லோகன்

**லின்சி தீ லோகன்** (Lindsay Lohan- ; (பிறப்பு சூலை 2, 1986) என்பவர் ஓர் அமெரிக்க நடிகையும் பாடகியும் ஆவார். இவர் நியூயார்க் நகரில் பிறந்து நீள் தீவில் வளர்ந்தார். லோகன் மூன்று வயதில் போர்டு மாடல்களுடன் ஒப்பந்தம் செய்யப்பட்டார். இவர் தனது 10 வயதில் *அனதர் வேர்ல்ட்* என்ற சோப் ஓபராவில் வழக்கமான நடிகையாகத் தோன்றினார். மேலும் 1998ஆம் ஆண்டு வால்ட் டிஸ்னி பிக்சர்ஸ் திரைப்படமான *தி பேரண்ட் ட்ராப்* இவரது திருப்புமுனையாக வந்தது. இந்தத் திரைப்படத்தின் வெற்றி, அடுத்தடுத்த டிஸ்னி திட்டங்களில் நடிக்க வழிவகுத்தது. தொலைக்காட்சித் திரைப்படங்களான *லைஃப்-சைஸ்* (2000) மற்றும் *கெட் எ க்ளூ* (2002) மற்றும் பெரிய திரை தயாரிப்புகளான *ஃப்ரீக்கி ஃப்ரைடே* (2003) மற்றும் *கன்ஃபெஷன்ஸ் ஆஃப் எ டீனேஜ் டிராமா குயின்* (2004) ஆகியவற்றில் நடித்தார். லோகனின் ஆரம்பகால படைப்புகள் இவருக்கு குழந்தை பருவ நட்சத்திர தகுதியினைப் பெற்றுத் தந்தன. அதே நேரத்தில் பதின்ம வயது நகைச்சுவைத் திரைப்படமான *மீன் கேர்ள்ஸ்* (2004) இவரது பதின்ம வயது நட்சத்திரத் தகுதியினை உறுதிப்படுத்தியது. இவரை ஒரு முன்னணி ஹாலிவுட் நடிகையாக நிலைநிறுத்தியது.  
லோகன் காசாபிளாங்கா ரெக்கார்ட்ஸுடன் ஒப்பந்தம் செய்து இரண்டு ஸ்டுடியோ ஆல்பங்களை வெளியிட்டார், பிளாட்டினம்-சான்றிதழ் பெற்ற *ஸ்பீக்* (2004) மற்றும் தங்க-சான்றிதழ் பெற்ற *எ லிட்டில் மோர் பெர்சனல் (ரா)* (2005). அவர் நகைச்சுவைத் திரைப்படங்களான *ஹெர்பி: ஃபுல்லி லோடட்* (2005) மற்றும் *ஜஸ்ட் மை லக்* (2006) ஆகியவற்றிலும் நடித்தார். தனது நடிப்புத் திறமையைக் காட்ட, லோகன் *எ பிரைரி ஹோம் கம்பானியன்* மற்றும் *பாபி* (இரண்டும் 2006) மற்றும் *சாப்டர் 27* (2007) போன்ற சுயாதீன படங்களில் வேடங்களைத் தேர்ந்தெடுக்கத் தொடங்கினார். 2006 ஆம் ஆண்டு நாடகத் திரைப்படமான *ஜார்ஜியா ரூலின்* படப்பிடிப்பின் போது அவரது கூறப்பட்ட நடத்தை, அடுத்த தசாப்தத்தின் பெரும்பகுதிக்கு அவரது வாழ்க்கையையும் வாழ்க்கையையும் பாதித்த தொடர்ச்சியான தனிப்பட்ட போராட்டங்களின் தொடக்கத்தைக் குறித்தது. அடிக்கடி சட்டப் பிரச்சினைகள், நீதிமன்ற வருகைகள் மற்றும் மறுவாழ்வு வசதிகளில் பணியாற்றியதால் அவர் சிறு பத்திரிகைகளில் ஒரு முக்கிய நபராக ஆனார். இந்தக் காலகட்டத்தில் அவர் பல வேடங்களை இழந்தார், இது அவரது தொழில் வாழ்க்கையையும் பொது பிம்பத்தையும் மோசமாகப் பாதித்தது. மீண்டும் நடிப்புக்குத் திரும்பும் முயற்சியாக, அவர் *லிஸ் &amp;amp; டிக்* (2012) மற்றும் *தி கேன்யன்ஸ்* (2013) ஆகிய படங்களில் தோன்றினார்.  
2013 ஆம் ஆண்டில், ஓப்ரா வின்ஃப்ரேயின் வழிகாட்டுதலின் கீழ், லோகன் *லிண்ட்சே* (2014) என்ற ஆவணத் தொடரைப் படமாக்கினார், இது அவர் வேலைக்குத் திரும்புவதை சித்தரித்தது. பின்னர் அவர் லண்டன் வெஸ்ட் எண்ட் தயாரிப்பான *ஸ்பீட்-தி-ப்ளோ* (2014) இல் மேடையில் அறிமுகமானார், *சிக் நோட்* (2018) என்ற நகைச்சுவைத் தொடரின் இரண்டாவது சீசனில் நடித்தார், மேலும் *மாஸ்க்டு சிங்கர் ஆஸ்திரேலியாவின்* (2019) முதல் சீசனில் குழு உறுப்பினராக பணியாற்றினார். 2016 மற்றும் 2018 க்கு இடையில், அவர் கிரேக்கத்தில் மூன்று கடற்கரை கிளப்புகளைத் திறந்தார், அவை எம்டிவி ரியாலிட்டி தொலைக்காட்சி தொடரான *லிண்ட்சே லோகனின் பீச் கிளப்பின்* (2019) மையமாக இருந்தன. மீண்டும் திரையுலகிற்கு வந்த பிறகு, நெட்ஃபிளிக்ஸ் நிறுவனத்துடன் பல பட ஒப்பந்தத்தில் கையெழுத்திட்ட பிறகு, லோகன் காதல் நகைச்சுவைத் திரைப்படங்களான *ஃபாலிங் ஃபார் கிறிஸ்துமஸ்* (2022), *ஐரிஷ் விஷ்* (2024) மற்றும் *அவர் லிட்டில் சீக்ரெட்* (2024) ஆகியவற்றில் நடித்தார். வரவிருக்கும் *ஃப்ரீக்கியர் ஃப்ரைடே* (2025) திரைப்படத்தில் லோகன் அன்னா கோல்மேன் வேடத்தில் மீண்டும் நடிக்க உள்ளார்.
# லின்சி லோகன்

## ஆரம்ப கால வாழ்க்கை

லிண்ட்சே டீ லோகன் ஜூலை 2, 1986 அன்று நியூயார்க் நகரத்தின் ஐந்து பெருநகரங்களில் ஒன்றான பிராங்க்ஸில் பிறந்தார், மேலும் நியூயார்க்கின் லாங் தீவில் உள்ள மெரிக் மற்றும் கோல்ட் ஸ்பிரிங் ஹார்பரில் வளர்ந்தார். அவர் டினா (நீ சல்லிவன்) மற்றும் மைக்கேல் லோகனின் மூத்த குழந்தை. அவரது தந்தை, முன்னாள் வால் ஸ்ட்ரீட் வர்த்தகர், பல சந்தர்ப்பங்களில் சட்டத்தில் சிக்கலில் சிக்கியுள்ளார். அவரது தாயார் ஒரு முன்னாள் பாடகி மற்றும் நடனக் கலைஞர். லோகனுக்கு மூன்று இளைய உடன்பிறப்புகள் உள்ளனர், அவர்கள் அனைவரும் மாடல்கள் அல்லது நடிகர்கள்: 1998 இல் *தி பேரண்ட் டிராப்பில்* லோகனுடன் தோன்றிய மைக்கேல் ஜூனியர், "அலி" என்று அழைக்கப்படும் அலியானா மற்றும் டகோட்டா "கோடி" லோகன். லோகன் ஐரிஷ் மற்றும் இத்தாலிய பாரம்பரியத்தைச் சேர்ந்தவர், மேலும் அவர் கத்தோலிக்கராக வளர்க்கப்பட்டார். அவரது தாய்வழி முன்னோடிகள் "நன்கு அறியப்பட்ட ஐரிஷ் கத்தோலிக்க பிரபலங்கள்" மற்றும் அவரது கொள்ளு தாத்தா ஜான் எல். சல்லிவன், லாங் தீவில் உள்ள ப்ரோ-லைஃப் கட்சியின் இணை நிறுவனர் ஆவார். அவள் 11 ஆம் வகுப்பில் வீட்டிலிருந்தே கல்வி கற்கத் தொடங்கினாள். லோகனின் பெற்றோர் 1985 இல் திருமணம் செய்து கொண்டனர், லிண்ட்சேவுக்கு மூன்று வயதாக இருந்தபோது பிரிந்து, பின்னர் மீண்டும் இணைந்தனர். அவர்கள் 2005 இல் மீண்டும் பிரிந்து 2007 இல் விவாகரத்தை முடித்தனர்.
# லின்சி லோகன்

## திரைப்படவியல்

1990களின் முற்பகுதியில் குழந்தை நட்சத்திரமாக தனது நடிப்பு வாழ்க்கையைத் தொடங்கிய லோகன், 11 வயதில், டிஸ்னியின் மிகப்பெரிய வெற்றி பெற்ற *தி பேரண்ட் ட்ராப்* (1998) படத்தின் மூலம் தனது திரைப்பட அறிமுகத்தை மேற்கொண்டார். *ஃப்ரீக்கி ஃப்ரைடே* (2003) அவரது அதிக வசூல் செய்த படமாக உள்ளது, அதே நேரத்தில் *மீன் கேர்ள்ஸ்* (2004), விமர்சன ரீதியாகவும் வணிக ரீதியாகவும் வெற்றி பெற்றது, ஒரு வழிபாட்டு உன்னதமானது . 2000களின் பிற்பகுதியிலும் 2010களின் முற்பகுதியிலும் அவரது வாழ்க்கை பெரும்பாலும் சட்ட மற்றும் தனிப்பட்ட பிரச்சனைகளால் தடைபட்டாலும், அவர் 30க்கும் மேற்பட்ட படங்களில் தோன்றியுள்ளார், மேலும் 2025 வரை பல பிற நடிப்பு வாய்ப்புகளையும் பெற்றுள்ளார்.
# ஜான் ஃபோர்ப்ஸ் நாஷ்

**ஜான் ஃபோர்ப்ஸ் நாஷ், ஜூனியர்** (*John Forbes Nash, Jr.*) (சூன் 13, 1928 – மே 23, 2015) ஓர் அமெரிக்க கணிதமேதை ஆவார். இவருடைய போட்டிப் பங்கீட்டுக் கோட்பாடு, வகைக்கெழு வடிவவியல் மற்றும் பகுதி வகைக்கெழு சமன்பாடுகள் ஆகியவை அன்றாட வாழ்வில் மனிதர்கல் எதிர்கொள்ளும் சிக்கலான அமைப்புகளின் வாய்ப்பு, நிகழ்ச்சிகளை ஆளும் காரணிகளின் உட்கிடையைப் புரிந்துகொள்ள உதவுகிறது.  
இவரது கோட்பாடுகள் இன்றளவிலும் சந்தைப் பொருளாதாரம், கணிப்பியல், செயற்கை நுண்ணறிவு, கணக்குப் பதிவியல், அரசியல், படைக்களக் கோட்பாடுகள் போன்றவற்றில் பேரளவில் பயன்படுகிறது. இவர் பிரின்ஸ்டன் பல்கலைக் கழகத்தில் முதுகணித ஆய்வராக பணியாற்றும்போது, 1994 ஆம் வருடத்தில் பொருளாதாரத்திற்கான நோபல் பரிசைப் பங்கீட்டுக் கோட்பாடு உருவாக்குநர்களான ரெயின் ஹார்ட் செல்டன் மற்றும் ஜான் ஹர்சான்யி ஆகியோருடன் பகிர்ந்து கொண்டார். பிறகு 2015-ஆம் ஆண்டில் இவர் நேரியல்பற்ற பகுதி வகைக்கெழுச் சமன்பாடுகள் சார்ந்த பணிகளுக்காக ஏபெல் பரிசை உலூயிசு நியூரன்பெர்குடன் பகிர்ந்து கொண்டார்.  
நாஷ் 1959இல் உளநோய்க்கான அறிகுறிகளைச் சந்திக்க நேர்ந்ததால் பிறகு பல ஆண்டுகள் உளநோய் மருத்துவமனையிலேயே இருந்து அஞ்சுகை மனச்சிதைவு நோய்க்கானச் சிகிச்சை பெற்று 1970-ஆம் ஆண்டில் மெல்ல மெல்ல நலமடைந்தார். பழையபடி 1980களின் நடுவில் கல்விப்பணிக்குத் திரும்பலானார்.  
நியூசெர்சியில் இவரும் துணைவியாரும் சீருந்தொன்றில் செல்லும்போது 2015, மே 23 அன்று அவ்வூர்தி நேர்ச்சியில் (விபத்தில்) இறந்தனர்.
# ஜான் ஃபோர்ப்ஸ் நாஷ்

## இளம்பருவம்

நாஷ் அமெரிக்க நாட்டில் மேற்கு வர்ஜீனியா, ப்ளூஃபீல்டில் 1928 ஜூன் 13 அன்று பிறந்தார். இவரது தந்தையார் அப்பலாச்சிய மின்திறன் குழுமத்தில் மின்பொறியாளராகப் பணிபுரிந்தார். தாயார் திருமணத்துக்கு முன்பு பள்ளி ஆசிரியராகப் பணிபுரிந்துள்ளார். இவரது தங்கையான மார்த்தா 1930 நவம்பர் 16 அன்று பிறந்தார்.  
ஜான் வித்தியாசமானவர் என்பதையும் மிகவும் அறிவாளி என்பதையும் அவரது பெற்றோர் அறிந்து வைத்திருந்ததாக அவரது சகோதரி தெரிவிக்கிறார். அவர் எப்போதும் எதனையும் தன் வழியில் செய்ய விரும்புவார். "எனது தாயார் அவருக்கு உதவி செய்யுமாறும், எங்களது நண்பர்கள் கூட்டணியில் அவரையும் சேர்த்துக் கொள்ளுமாறும் பலமுறை கூறியுள்ளார்...ஆனால் இயல்புக்கு மாறான எனது சகோதரரை அழைத்துச் செல்ல எனக்கு விருப்பம் இருந்ததில்லை."  
13 வயதில், நாஷ் தனது அறையில் அறிவியல் சோதனைகள் செய்து பார்த்துள்ளார். அவருடைய சுய சரிதையில், நாஷ் குறிப்பிடும் போது, இ. டி. பெல்லினுடைய *மென் ஆப் மேத்தமேட்டிக்ஸ்* என்ற புத்தகமும் குறிப்பாக அதில் இருந்த ஃபெர்மட் — என்ற கட்டுரையும் தான் கணிதத்தில் தமக்கு ஆர்வம் ஏற்படக் காரணமாக இருந்ததாகக் கூறியுள்ளார்.  
இவர் ப்ளூபீல்ட் உயர்நிலைப் பள்ளியில் படித்துக் கொண்டிருக்கும் போதே ப்ளூபீல்ட் கல்லூரியின் வகுப்புகளுக்குச் சென்று கவனிப்பார். 1945 ஆம் ஆண்டில் உயர்நிலைப் பள்ளியை முடித்த பின், இவர் பென்சில்வேனியாவில் பிட்ஸ்பர்க் என்ற இடத்தில் உள்ள, (தற்போது கார்னிகி மெலன் பல்கலைக்கழகம் என அழைக்கப்படும்) கார்னிகி தொழில்நுட்பக் கழகத்தில் கணிதத்திற்கு மாறுவதற்கு முன் வேதிப் பொறியியல் மற்றும் வேதியியல் படித்தார். 1948 ஆம் ஆண்டில் கார்னிகி பல்கலையில் தனது இளங்கலை மற்றும் முதுகலைப்பட்டத்தைப் பெற்றார்.  
நாஷ் இரண்டு மிகப் பெயர்பெற்ற விளையாட்டுகளை உருவாக்கினார்: 1947 ஆம் ஆண்டில் ஹெக்ஸ் என்ற விளையாட்டையும் (1942 ஆம் ஆண்டில் முதலில் பையட் ஹெய்ன் என்பவர் உருவாக்கியது), 1950 ஆம் ஆண்டில் எம். ஹாஸ்நெர் மற்றும் லாயிட் எஸ். ஷாப்லே உடன் இணைந்து சோ லாங் சக்கர் என்ற விளையாட்டையும் உருவாக்கினார்.  
கல்லூரிப்படிப்பை முடித்தபின், மேரிலாந்தில் *வைய்ட் ஓக்* என்ற இடத்தில் க்ளிப்ஃபோர்ட் டிரஸ்டேல் நடத்திய, கடற்படை ஆராய்ச்சித் திட்டத்தில், கோடைகாலப் பணி செய்தார்.
# ஜான் ஃபோர்ப்ஸ் நாஷ்

## மேல்நிலைக் கல்வி வாழ்க்கை

நாஷின் வழிகாட்டியும் மற்றும் முன்னாளில் கார்னிகி பல்கலையில் பேராசிரியராய் இருந்தவருமான ஆர். ஜே. டஃப்பின் இவருக்காக எழுதிய பரிந்துரைக் கடிதத்தில் "இம்மனிதர் ஒரு மாமேதை" என்று குறிப்பிட்டிருந்தார். ஹார்வர்ட் பல்கலையில் நாஷ் சேர்த்துக் கொள்ளப்பட்டார். ஆனால், கணிதப் பிரிவின் தலைவர் சாலமன் லெஃப்ஷெட்ஸ் இவருக்கு அளித்த ஜான் எஸ் கென்னடி படிப்பு உதவித் தொகையே ஹார்வர்ட் இவரை குறைத்து மதிப்பிடுவதற்கு சான்றாக நாஷ் நம்பினார். இவ்வாறாக அவர் வைய்ட் ஓக்கிலிருந்து பிரின்ஸ்டனுக்குச் சென்றார். அங்கு இவர் சமநிலைக் கோட்பாட்டில் ஆய்வு மேற்கொண்டார். 1950 ஆம் வருடம் 28 பக்கங்களைக் கொண்ட ஒத்துசாரா விளையாட்டு பற்றிய ஆய்வறிக்கையை சமர்ப்பித்து முனைவர் பட்டத்தைப் பெற்றார். இவ்வாய்வறிக்கை ஆல்பர்ட் டபிள்யூ. டக்கர் என்பவரின் மேற்பார்வையில் எழுதப்பட்டது. இதில் குறிப்பிட்டிருந்த கோட்பாட்டு விளக்கமும் மற்றும் தன்மைகளும் பின் நாளில் "நாஷ் சமனிலை" என அழைக்கப் பெற்றது. இந்த ஆய்வின் விளைவாக நான்கு ஆய்வுக் கட்டுரைகள் தொடர்ந்து வெளிவந்தன:  
இவருடைய மிகவும் புகழ் பெற்ற கணித ஆய்வு நாஷ் உட்பொதிவுத் தேற்றமாகும். மேலும் நேரற்ற பரவளையப் பகுதி வகைக்கெழு சமன்பாடு (parabolic partial differential equation), தனிவழுக் கொள்கை (singularity theory) ஆகியவற்றிலும் பெரிதும் பங்களித்துள்ளார்.
# ஜான் ஃபோர்ப்ஸ் நாஷ்

## சொந்த வாழ்க்கை

நாசர் எழுதிய வாழ்க்கை சரிதக் குறிப்பின்படி, 1951 முதல் இவர் எலேனார் ஸ்டீர் என்ற செவிலியருடன் தொடர்பு வைத்திருந்தார். இவர்களுக்கு ஜான் டேவிட் ஸ்டீர் என்ற குழந்தை இருந்தது. நாஷ் அவரை மணந்து கொள்ள நினைத்திருந்தார். ஆனால், பின்னர் அந்த முடிவை மாற்றிக்கொண்டு அவர்களை கைவிட்டு விலகி விட்டார்.  
1955 இல், நாஷ் மாஷுசெட்ஸ் தொழில்நுட்ப கழகத்தின் கணிதத்துறையில் பணியாற்றினார். அங்கு எல் சால்வடரைச் சேர்ந்த அலிசியா லோபஸ்-ஹாரிசன் டி லார்ட் (பிறப்பு: ஜனவரி 1, 1933) என்ற இயற்பியல் துறை மாணவியை சந்தித்தார். இவரை 1957 பிப்ரவரியில் மணந்தார். இவர் நாஷை 1959 ஆம் ஆண்டில் மனச்சிதைவு நோய் பாதிப்பிற்காக மனநல மருத்துவமனையில் சேர்த்தார். அதற்குப் பின் பிறந்த இவர்களது மகன் ஜான் சார்லஸ் மார்டின் நாஷ், ஒரு ஆண்டு பெயரிடப்படாமலே இருந்தார். ஏனெனில் அவரது தாயார், தமது மகனுக்கு பெயர் தேர்வு செய்வதில் அவரது கணவரும் பங்கு கொள்ள வேண்டும் என்று கருதினார்.  
நாஷ் மற்றும் லோபஸ்-ஹாரிசன் 1963 ஆம் ஆண்டில் விவாகரத்து செய்து, 1970 ஆம் ஆண்டில் ஒரே வீட்டில் எந்தவித உறவுமின்றி வாழும் இருவர் போல் இணைந்து வாழ்ந்தனர். 1998 ஆம் ஆண்டின் சில்வியா நாசர் எழுதிய நாஷின் சரிதையான *எ ப்யூட்டிபுல் மைன்ட்* கூறுவதன் படி, டி லார்ட் அவர்கள் இருவரும் "ஒரே கூரையின் கீழ் வாழும் இரு விருந்தாளிகளைப் போல்" இருந்ததாகக் கூறியுள்ளார். நாஷ் 1994 ஆம் வருடத்தில் பொருளாதாரத்தில் பரிசை வென்ற பிறகு இந்தத் தம்பதியர் தமது உறவைப் புதுப்பித்தனர். சூன் 1, 2001 அன்று அவர்கள் மீண்டும் திருமணம் புரிந்து கொண்டனர்.
# ஜான் ஃபோர்ப்ஸ் நாஷ்

## பொதுவேற்பும் பின் நாளைய பணிகளும்

நள்ளிரவில் ஓர் நிழலான உருவமாக வந்து கரும்பலகையில் இரகசியமான சமன்பாடுகளை எழுதுவதால் நாஷ் பிரின்ஸ்டனின் கணித வளாக ஆவியாக குறிப்பிடப்பட்டதாக ரெபக்கா கோல்ட்ஸ்டன் (Rebecca Goldstein) பிரின்ஸ்டன் வாழ்க்கை பற்றிய புதினமாகிய "*தி மைன்ட்-பாடி ப்ராப்ளம்* என்பதில் குறிப்பிட்டுள்ளார்.  
1978 ஆம் வருடம் இவர் கண்டுபிடித்த ஒருங்கமைவிலா சமநிலைகளுக்காக (தற்போது நாஷ் சமநிலைகள் (Nash equilibria) என அழைக்கப்படுபவை) ஜான் வான் நியூமன் (John von Neumann Theory Prize) கோட்பாட்டுப் பரிசை அளித்தனர். 1999 ஆம் வருடம் லியோரி பி. ஸ்டீல் (Leroy P. Steele Prize) பரிசையும் இவர் வென்றார்.  
1994 ஆம் ஆண்டு இவருடைய முனைவர் பட்டத்திற்காக, பிரின்ஸ்டனில் உருவாக்கிய ஆட்டக் கோட்பாடுக்காக பொருளாதாரத்திற்கான நோபல் நினைவு பரிசு (மற்றும் இருவருடன்) பகிர்ந்து அளிக்கப்பட்டது. 1980களின் பிற்பகுதியில் நாஷ் மின் அஞ்சல் மூலம் மற்றக் கணித ஆய்வாளர்களுடன் தொடர்பு கொள்ளத் தொடங்கினார். அவர்களும் இவர் ஜான் நாஷ் *தான்* என உணர்ந்தனர். மேலும் இவருடைய புதிய படைப்புகளும் முக்கியத்துவம் வாய்ந்தனவாக இருப்பதையும் உணர்ந்தனர். இவர்கள் ஓர் குழுமத்தை ஏற்படுத்தி ஸ்வீடன் வங்கி நோபல் குழுவிற்கு நாஷின் தற்போதைய மனநிலைத் தேர்ச்சியைப் பற்றி உறுதி கூறி அவரின் தொடக்க காலப் படைப்பின் மேன்மையைப் பற்றியும் அறிவித்து அவருக்கு நோபல் பரிசு வழங்குமாறு பரிந்துரைத்தனர்.  
நாஷின் தற்போதைய வேலை முன்னேறிய ஆட்டக் கோட்பாடு பற்றியது. இதில் பகுதி செயலாண்மையும் அடங்கும். இது அவர் முன்போலவே தன்வழியில் ஆராய்ச்சிகளை அவராகவே தேர்ந்தெடுக்க விரும்புவதைக் காட்டுகின்றது. 1945 முதல் 1996 வரை இவர் 23 அறிவியல் ஆய்வுக் கட்டுரைகளை எழுதியுள்ளார்.  
நாஷ் மன நோய்க்கும் விளக்கம் அளித்துள்ளார். இதன்படி ஒருவர் இயல்பான எண்ணங்கள் இல்லாதிருப்பின் அதாவது சமூகத்திற்கு ஏற்காத எண்ணங்களை கொண்டிருப்பின் அதனை பொருளாதார அடிப்படையிலான "வேலை நிறுத்தம்" எனக் குறிப்பிடுகின்றார்.  
நாஷ் சமூகத்தில் பணத்தின் பங்கு எவ்வாறு இருக்க வேண்டும் எனவும் கருத்தளித்துள்ளார். பணம் மனிதர்களை அதன் கட்டுக்குள் வைத்திருக்கிறது. அதனை மனிதர்கள் அதிகம்பெற ஊக்குவிக்கப்படுகின்றனர். பணத்தைப் பற்றி மனிதர்கள் பகுத்தாய்வதில்லை. மேலும், குறுங்கால பணவீக்கம் செயல் திறனான கடன் ஆகியவற்றால் ஏற்படும் பணமதிப்புக் குறைவை விளக்கும் கீனிசியன் பொருளாதாரக் கொள்கையைத் (Keynesian economics) தழுவி இதன் ஆதரவாளர்கள் உருவாக்கும் பகுதி நிர்வாகக் கொள்கையை நாஷ் கடுமையாக விமர்சித்துள்ளார். இவருடைய பணத்தைப் பற்றிய, நிர்வாகிகளின் இயல்பற்ற செயல்பாட்டைப் பற்றிய கருத்துகள் பெரும்பாலும் பொருளாதார, அரசியல் ஞானியாகிய பிரைட்ரிக் ஹாயக் (Friedrich Hayek)கின் சிந்தனையைப் பெரிதும் ஒத்திருப்பதாகக் குறிப்பிடுகின்றார்.  
நாஷ் 1999ஆம் ஆண்டு கார்னிகி மெலன் பல்கலைக்கழகத்தால் (Carnegie Mellon University) அறிவியல் மற்றும் தொழில் நுட்பத்தில் தகவுறு முனைவர் பட்டம் அளிக்கப் பெற்றார்.  
2003 ஆம் ஆண்டு நேப்பில்ஸ் ஃபெடரிகோ II பல்கலைக்கழகமும் (University of Naples Federico II) இவருக்கு பொருளாதாரத்தில் தகைமை முனைவர் பட்டம் அளித்தது.  
2007 ஏப்ரலில் ஆன்ட்வெர்ப் பல்கலைக்கழகமும் (University of Antwerp) இவருக்கு பொருளாதாரத்தில் தகைமை முனைவர் பட்டம் அளித்தது. மேலும் ஆட்டக் கொள்கை மாநாட்டின் முதவன்மைப் பேச்சாளராகவும் இருந்தார்.
# ஜான் ஃபோர்ப்ஸ் நாஷ்

## திரைப்படத்தில் கருத்து வேறுபாடு

2002 ஆம் ஆண்டு வெளியாகிய எ ப்யூட்டிபுல் மைன்ட் என்ற படத்தின் திரைக்கதை ஆசிரியர் அகிவா கோல்ட்ஸ்மானுக்கும் அதே பெயரைக் கொண்ட நாஷின் வாழ்க்கை வரலாற்றை எழுதிய சில்வியா நாசருக்கும் இடையே ஏற்பட்ட "கருத்து வேறுபாட்டினால்" நாஷின் அகவாழ்க்கை உலகத்தோர் கவனத்திற்கு வந்தது. இத்திரைப்படம் எட்டு ஆஸ்கர் விருதுகளுக்கு தேர்ந்தெடுக்கப்பட்டது. இதில் கோல்ட்ஸ்மேனை திரைக்கதை ஆசிரியர் என்றல்லாது கதையாசிரியராக குறிப்பிட்டிருந்தது. எழுத்தாளர் சங்கத்தின்படி கோல்ட்ஸ்மேன் "மூலக்கதையிலிருந்து சித்தரிக்காமல் ஒதுக்கிய பகுதிகள் மிகவும் முக்கியமானவை" என்றும் அவ்வாறு செய்தது புதிர்வாய்ந்ததாக உள்ளதாகவும் குறிப்பாக நாஷின் மனைவியில்லாது "மற்றோருடனான பாலின்ப சேர்க்கைகள் இன வேறுபாட்டுக் கருத்துகள் மற்றும் யூதர்களுக்கெதிரான அறிக்கைகளை ஒதுக்கியது" ஆகியவை உண்மைக்கு புறம்பானது எனவும் தெரிவிக்கின்றனர். நாஷ் பிறகு குறிப்பிடும் போது யூதர்களுக்கு எதிரான அறிக்கைகளை அவர் கற்பனை மனநிலையில் உள்ளபோது ஏற்படுத்தியிருக்கலாம் என தெரிவிக்கிறார்.  
நாசர் இப்படத்தை எடுத்தவர்களைக் குறிப்பிடுகையில், "அவர்கள் கூறிய விதம் நேரிடையாக நடந்தவற்றை கூறாவிடினும் உண்மையான நாஷின் மனோநிலையை விளக்குவதாக உள்ளது." என்று கூறியுள்ளார். மற்றவர்களோ "அவர்கள் வசதிக்கேற்ப பல செய்திகளை காண்பிக்காமல் நாஷின் மேல் இரக்கம் ஏற்படும் வகையில்" இத்திரைப்படம் எடுக்கப்பட்டிருப்பதாக கூறுகின்றனர். ஆகையினால் இப்படத்தில் நாஷின் அக வாழ்க்கைக்கும் அவருடைய பணிக்குமிடையேயான பனிப்போர் அலசப்படவில்லை.
# மடோனா

**மடோனா லூயிஸ் சிக்கோன்** (*Madonna Louise Ciccone*) ; ஆகஸ்ட் 16, 1958 இல் பிறந்தார்) ஒரு அமெரிக்கப் பாடகியும், பாடலாசிரியரும், இசைத்தட்டுத் தயாரிப்பாளரும் மற்றும் நடிகையும் ஆவார். " பாப் இசையின் ராணி " என்று குறிப்பிடப்படும் இவர், இசைத் தயாரிப்பு, பாடல் எழுதுதல் மற்றும் விளக்கக்காட்சி ஆகியவற்றில் தொடர்ச்சியான மறு கண்டுபிடிப்பு மற்றும் பல்துறைத்திறனுக்காக அங்கீகரிக்கப்பட்டுள்ளார். சமூக, அரசியல், பாலியல் மற்றும் மத கருப்பொருள்களை உள்ளடக்கிய மடோனாவின் படைப்புகள் சர்ச்சையையும் விமர்சன ரீதியான பாராட்டையும் உருவாக்கியுள்ளன. 20 மற்றும் 21 ஆம் நூற்றாண்டுகளில் பரவிய ஒரு கலாச்சார சின்னமான மடோனா, பல்வேறு அறிவார்ந்த, இலக்கிய மற்றும் கலைப் படைப்புகளுக்கும், மடோனா ஆய்வுகள் என்ற சிறு கல்வி துணைப் பிரிவிற்கும் உட்பட்டுள்ளார்.  
சமகால இசை உலகத்தில் மிகவும் செல்வாக்கு மிகுந்த பெண்மணிகளில் ஒருவராய் கருதப்படும் மடோனா, தொடர்ந்து தனது இசையையும் தனது பிம்பத்தையும் புதுப்பித்துக் கொள்பராக இருக்கிறார். அத்துடன் இசைப்பதிவுத் துறையில் தனிமனித சுதந்திரத்திற்கான ஒரு நிர்ணயத்தையும் இவர் தக்கவைத்துக் கொண்டிருக்கிறார். ஏராளமான இசைக் கலைஞர்களிடையே இவரது பாதிப்பு அறியப்பட்ட ஒன்றாய் இருக்கிறது.
# மடோனா

## தொழில் வாழ்க்கை

நடனத்தை ஒரு தொழிலைத் தொடர மடோனா 1978 இல் நியூயார்க் நகரத்திற்கு குடிபெயர்ந்தார். *பிரேக்ஃபாஸ்ட் கிளப்* மற்றும் *எம்மி & தி எம்மிஸ்* ஆகிய ராக் இசைக்குழுக்களுடன் மேடையேறிய பிறகு, 1983 ஆம் ஆண்டு தனது பெயரிடப்பட்ட முதல் இசைத் தொகுப்புடன் தனி நட்சத்திரமாக உயர்ந்தார். மடோனா மொத்தம் 18 மல்டி-பிளாட்டினம் இசைத் தொகுப்புகளை வெளியிட்டுள்ளார். அவற்றில் *லைக் எ வர்ஜின்* (1984), *ட்ரூ ப்ளூ* (1986), மற்றும் *தி இம்மாகுலேட் கலெக்ஷன்* (1990) ஆகியவை அடங்கும் - இவை வரலாற்றில் அதிகம் விற்பனையான இசைத் தொகுப்புகளில் சிலவாக மாறியது - அத்துடன் இவரது 21 ஆம் நூற்றாண்டின் சிறந்த விற்பனையாளரான *கன்ஃபெஷன்ஸ் ஆன் எ டான்ஸ் ஃப்ளோர்* (2005) என்பதும் அடங்கும். இவரது இசைத் தொகுப்புகளான *லைக் எ பிரேயர்* (1989), *ரே ஆஃப் லைட்* (1998), மற்றும் *மியூசிக்* (2000) ஆகியவை *ரோலிங் ஸ்டோனின்* ‘எல்லா காலத்திலும் சிறந்த இசைத் தொகுப்புகளாக ’ தரவரிசைப்படுத்தப்பட்டன. மடோனாவின் சிறந்த பாடல்களின் பட்டியலில் *லைக் எ விர்ஜின்*, *மெட்டீரியல் கேர்ள்*, *லா இஸ்லா போனிடா*,*லைக் எ பிரேயர்*, *வோக்*, *டேக் எ போ*, * ஃப்ரோஸன்*, *மியூசிக்*, *ஹங் அப்* மற்றும் *4 மினிட்ஸ்* ஆகியவை அடங்கும்.
# மடோனா

## திரைப்படங்கள்

*டெஸ்பரேட்லி சீக்கிங் சூசன்* (1985), *டிக் டிரேசி* (1990), *எ லீக் ஆஃப் தேர் ஓன்* (1992) மற்றும் *எவிடா* (1996) போன்ற படங்களில் இவர் நடித்ததன் மூலம் மடோனாவின் புகழ் அதிகரித்தது. *எவிடா* படத்திற்காக சிறந்த நடிகைக்கான கோல்டன் குளோப் விருதை மடோனா வென்றாலும், இவரது பல படங்கள் நல்ல வரவேற்பைப் பெறவில்லை. ஒரு தொழிலதிபராக, மடோனா 1992 இல் *மேவரிக்* என்ற நிறுவனத்தை நிறுவினார். இதில் வரலாற்றில் மிகவும் வெற்றிகரமான கலைஞர்களால் நடத்தப்படும் நிறுவனங்களில் ஒன்றான *மேவரிக் ரெக்கார்ட்ஸ்* இருக்கிறது.
# மடோனா

## விருதுகள்

பெற்ற மடோனா]]
மடோனா உலகின் எல்லா காலத்திலும் அதிகம் விற்பனையாகும் பெண் இசைப்பதிவு கலைஞராக இருக்கிறார். மேலும், தனது இசை நிகழ்ச்சிகளில் இருந்து 1 பில்லியன் அமெரிக்க டாலர்களை குவித்த முதல் பெண் கலைஞர் ஆவார். இவர் அமெரிக்க பில்போர்டு ஹாட் 100 தரவரிசை வரலாற்றில் மிகவும் வெற்றிகரமான தனிக் கலைஞ்ராக இருந்தார். மேலும் முக்கிய உலகளாவிய இசைச் சந்தைகளுக்கு இடையில் 44 முதலிட தனிப்பாடல்களை வெளியிட்டுள்ளார். ஏழு கிராமி விருதுகள், இரண்டு கோல்டன் குளோப் விருதுகள், 20 எம்டிவி வீடியோ மியூசிக் விருதுகள், 17 ஜப்பான் கோல்ட் டிஸ்க் விருதுகள் ஆகியவை இவரது விருதுகளில் அடங்கும். போர்ப்ஸ் தனது வருடாந்திர தரவரிசையில், மடோனாவை உலகின் அதிக சம்பளம் வாங்கும் பெண் இசைக்கலைஞராக 11- முறையாக பட்டியலிட்டது. நான்கு தசாப்தங்களில் (1980கள்–2010கள்). பில்போர்டு இதழ் இவரை தசாப்தத்தின் கலைஞர் (1980கள்), எல்லா காலத்திலும் சிறந்த நடனக் கலைஞர் மற்றும் எல்லா காலத்திலும் சிறந்த இசைக் காணொளிக் கலைஞர் என்று பட்டியலிட்டது. ரோலிங் ஸ்டோனின் கலைஞர்கள் மற்றும் மிகச்சிறந்த பாடலாசிரியர்களில் ஒருவராகவும் மடோனா பட்டியலிடப்பட்டார்.